Oruç Reis

Oruç Reis (; ; ;  1474–1518) adalah seorang bey (gabenor) di Algiers dan beylerbey (ketua gabenor) Uthmaniyyah di Mediterranean Barat, dan juga merupakan abang kepada Hayreddin Barbarossa. Beliau telah dilahirkan di pulau Midilli, Uthmaniyah (Lesbos dalam negara moden Greece) dan meninggal dunia dalam satu pertempuran dengan Sepanyol di Tlemcen, Eyalet Algeria, empayar Uthmaniyah.

Beliau dikenali sebagai Baba Oruç atau Baba Aruj (Bapa Oruç) apabila beliau mengangkut sejumlah besar pelarian Morisco, Muslim dan Yahudi daripada Sepanyol ke Afrika Utara; beliau juga dikenali dalam cerita penglipur lara di Eropah sebagai Barbarossa (yang bermakna Jambang Merah dalam bahasa Itali).

Legasi
Oruç mengasaskan kehadiran Uthmaniyyah di Afrika Utara yang berlangsung selama empat kurun, de facto sehingga kehilangan Algeria kepada Perancis pada tahun 1830, Tunisia kepada Perancis pada 1881, Libya kepada Itali pada 1912 and de jure sehingga kehilangan rasmi Mesir dan Sudan kepada United Kingdom pada 1914, selepas empayar Uthmaniyah menyertai Perang Dunia Pertama dengan menyebelahi Kuasa Paksi. Republik Turki secara rasminya melepaska hak-hak Turki yang masih tinggal di beberapa wilayah Mesir dan Sudan selepas Perjanjian Lausanne pada tahun 1923.

Tiga buah kapal selam (TCG Oruç Reis, , dan ) dalam Tentera Laut Turki telah dinamakan bersempena dengan nama Oruç.

Barbarossa juga mempengaruhi karakter Kapten Hector Barbossa dalam filem Pirates of the Caribbean. Mengikut pendedahan yang dibuat, bintang filem Johnny Depp telah memainkan peranan penting dalam menyediakan nama ini. Nama terakhir beliau berasal daripada bahasa Sepanyol "Barbosa" dan berdasarkan Barbarossa, seorang privatir Uthamaniyyah. Perkataan ini merupakan kombinasi dua buah perkataan daripada bahasa Itali iaitu barba (jambang) dan rossa (merah).

Sebuah filem lanun terawal berkenaan Barbarossa adalah Raiders of the Seven Seas (1953) yang dilakonkan oleh John Payne.

Lihat juga
 Tentera Laut Uthmaniyyah
 Kapal selam kelas Oruç Reis

Rujukan

Sumber
 E. Hamilton Currey, Sea-Wolves of the Mediterranean, London, 1910
 Bono, Salvatore: Corsari nel Mediterraneo (Corsairs in the Mediterranean), Oscar Storia Mondadori. Perugia, 1993.
 Corsari nel Mediterraneo: Condottieri di ventura. Online database in Italian, based on Salvatore Bono's book. 
 Bradford, Ernle, The Sultan's Admiral: The life of Barbarossa, London, 1968.
 Wolf, John B., The Barbary Coast: Algeria under the Turks, New York, 1979; ISBN 0-393-01205-0
 The Ottomans: Comprehensive and detailed online chronology of Ottoman history in English.
 Comprehensive and detailed online chronology of Ottoman history in Turkish. 
 Turkish Navy official website: Historic heritage of the Turkish Navy (in Turkish)

Pautan luar

An article on the Barbarossa brothers 
Another article on the Barbarossa brothers
Encyclopedia of the Orient
Biography of Aruj

Kelahiran 1474
Kematian 1518
Orang dari Lesbos
Privatir Uthmaniyyah
Ketua negara Algeria